Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 72. Zakona o komunalnom gospodarstvu („Narodne novine“ broj 68/18, 110/18 i 32/20) i članka 24. Statuta Općine Barban („Službene novine Općine Barban“ broj 22/13, 12/18, 60/21 i 4/22) Općinsko vijeće Općine Barban na 27. sjednici održanoj dana 25. studenog 2024. godine donosi

**II. IZMJENE I DOPUNE**

**Programa održavanja komunalne infrastrukture za 2024. godinu**

1. **UVODNE ODREDBE**

**Članak 1.**

Programom održavanja komunalne infrastrukture za 2024. godinu („Službene novine Općine Barban“ broj 10/23 i 4/24) određeni su poslovi održavanja komunalne infrastrukture po djelatnostima u skladu s predvidivim sredstvima i izvorima financiranja.

Sukladno ostvarenim prihodima te mogućnostima za realizaciju Programom predviđenih poslova, ovime se utvrđuju potrebne II. Izmjene i dopune programa održavanja komunalne infrastrukture za 2024. godinu.

1. **IZMJENE I DOPUNE**

**Članak 2.**

U članku 3. točki 5. KOMUNALNA DJELATNOST ODRŽAVANJA GRAĐEVINA, UREĐAJA I PREDMETA JAVNE NAMJENE, podtočka 5.5. mijenja se i glasi:

**5.5. Planirana sredstva**

|  |  |  |  |
| --- | --- | --- | --- |
| **Stavka** | **Izvor financiranja** | **Plan za 2024. (EUR)** | **II. Izmjene za 2024. (EUR)** |
| Održavanje nadstrešnica na stajalištima javnog prometa | Komunalna naknada | 8.000,00 | 7.250,00 |
| Održavanje ploča s planom naselja, oznaka sadržaja turističke namjene, oglasnih ploča te ostalih informativno-promot. ploča (oznake) | Komunalna naknada | 2.500,00 | 2.500,00 |
| Održavanje spomenika, skulptura i spomen obilježja | Komunalna naknada | 2.000,00 | 2.750,00 |
| Prigodno ukrašavanje Općine | Komunalna naknada | 3.000,00 | 3.000,00 |
| **UKUPNO** | **15.500,00** | **15.500,00** |

U članku 3. točki 9. OSTALE KOMUNALNE DJELATNOSTI, podtočka 9.3. mijenja se i sada glasi:

**9.3. Planirana sredstva**

|  |  |  |  |
| --- | --- | --- | --- |
| **Stavka** | **Izvor financiranja** | **Plan za 2024. (EUR)** | **II. Izmjene za 2024. (EUR)** |
| Provođenje mjera obvezne preventivne dezinfekcije, dezinsekcije i deratizacije na području Općine i usluge higijeničarske službe | Opći prihodi i primici | 4.000,00 |  6.500,00 |
| Sakupljanje napuštenih i izgubljenih životinja te njihovo zbrinjavanje  | Opći prihodi i primici | 15.000,00 | 0,00 |
| **UKUPNO** | **19.000,00** | **6.500,00** |

**Članak 3.**

Članak 4. Programa mijenja se i glasi:

Sredstva potrebna za ostvarivanje ovoga Programa utvrđuju se u ukupnom iznosu od 435.303,58 eura.

Sredstva iz stavka 1. ovoga članka osiguravaju se iz sredstava komunalne naknade u iznosu od 152.900,00 eura, turističke pristojbe u iznosu od 25.072,30 eura, općih prihoda i primitaka u iznosu od 254.231,28 eura, grobne naknade u iznosu od 3.000,00 eura, šumskog doprinosa u iznosu od 100,00 eura.

1. **ZAVRŠNE ODREDBE**

Ove II. Izmjene i dopune Programa održavanja stupaju na snagu osmog dana od dana objave u „Službenim novinama Općine Barban“

KLASA: 400-08/24-01/8

URBROJ: 2163-12-02/01-24-2

Barban, 25. studenog 2024. godine

OPĆINSKO VIJEĆE OPĆINE BARBAN

PREDSJEDNIK

**Andi Kalčić**

**O B R A Z L O Ž E N J E**

1. **PRAVNI TEMELJI ZA DONOŠENJE AKTA**

Pravni temelji za donošenje ovog akta su Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), Zakon o komunalnom gospodarstvu („Narodne novine“ broj 68/18, 110/18 i 32/20) i Statut Općine Barban („Službene novine Općine Barban“ broj 22/13, 12/18, 60/21 i 4/22).

1. **OSNOVNA PITANJA I PRIKAZ STANJA**

Predstavničko tijelo jedinice lokalne samouprave u skladu s predvidivim sredstvima i izvorima financiranja donijelo je Program održavanja komunalne infrastrukture za 2024. godinu, te I. izmjene i dopune Programa održavanja komunalne infrastrukture za 2024. godinu. Uslijed ukazane potrebe izrađene su II. izmjene i dopune Programa održavanja komunalne infrastrukture za 2024. godinu.

Ove izmjene i dopune odnose se na komunalnu djelatnost održavanja građevina, uređaja i predmeta javne namjene, te na ostale komunalne djelatnosti.

1. **FINANCIJSKA SREDSTVA POTREBNA ZA PROVEDBU AKTA**

Ukupna sredstva za realizaciju ovog Akta u iznosu od 435.203,58 EUR planirana su u Proračunu Općine Barban za 2024. godinu.